**Rutine for bruk av kronekort fakultet/enheter**

1. Kronekort utstedes til utenlandske personer som av ulike årsaker ikke får bankkonto i Norge. Det kan f.eks. være en Bachelor eller Phd-student som skal bo her i noen måneder, eller en som skal ha lønn midlertidig, men som får bankkonto i Norge etter hvert. Kronekort kan gis dersom personen skal ha et større beløp, og eller være her over flere måneder.

2. Fyll ut skjema «kronekort - utbetalingsbilag» som attesteres, anvises og sendes til seksjon for lønn og regnskap. Seksjonen må få tilsendt bilaget noen dager før ønsket utleveringsdato for å rekke å klargjøre kortet (sende til remittering).

3. Kortene bestilles og belastes påfyllingskontoen i nettbanken og oppgis der med et nummer og et bankkontonummer. Dette er ikke et vanlig bankkontonummer, kun et nummer for kronekort.

4. Personen som skal ha kortet må møte opp i seksjon for lønn og regnskap, P46 for utlevering av kort og pinkode. Kortmottaker skal signere på utbetalingsbilaget, og på egenerklæringsskjema, self-declaration for benefit recipient, som skal oppbevares hos seksjon for lønn og regnskap. Kortet er personlig og kan ikke overdras til andre. Hvis det er mer praktisk så kan økonomimedarbeider på fakultet møte opp og ta med seg skjemaer og kort til utdeling til de utenlandske personene. Da må seksjon for lønn og regnskap få tilbake signerte bilag.

5. Kortet fungerer både i butikker, og minibanker som støtter Bankaxept. Kortet kan ikke brukes i utlandet.

6. Ved påfyll, må nytt skjema «kronekort -utbetalingsbilag» fylles ut, signeres og sendes til seksjon for lønn og regnskap. Ny remittering sendes til samme kronekort. Personen behøver ikke møte opp i P46 ved påfyll.

7. Eventuelt gjenstående beløp på kronekortet krediteres fakultet/enhet.

8. Dersom personer f.eks. har returnert varer og venter på at beløpet skal komme inn på sitt kronekort, så får de dette til sitt kort kun dersom de fortsatt oppholder seg i Norge. Dersom de har forlatt landet blir kortet tømt, og beløpet kreditert fakultetet/enhetene.

9. Kjøp av kronekort i banken koster kr.100,- pr. kort. Kostnaden belastes fakultetene/enhetene. Dersom fakultetene/enhetene får kortene i retur fra personer når oppholdet er over, tar seksjon for lønn og regnskap gjerne imot kortene, men det er ikke et krav at de skal leveres tilbake.

3. juni 2019.